Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU U POSTUPKU DONOŠENJA**  **ODLUKE O KOMUNALNOM REDU**  **Nositelj izrade izvješća: Upravni odjel za prostorno uređenje, komunalni sustav i imovinu**  **Pula, 16. srpnja 2019. godine** | |
| **Naziv akta za koji je provedeno savjetovanje s javnošću** | Nacrt prijedloga Odluke o komunalnom redu |
| **Naziv tijela nadležnog za izradu nacrta / provedbu savjetovanja** | Upravni odjel za prostorno uređenje, komunalni sustav i imovinu |
| **Razlozi za donošenje akta i ciljevi koji se njime žele postići uz sažetak ključnih pitanja** | Uključivanje javnosti u donošenju Odluke radi što kvalitetnijeg reguliranja komunalnog reda te mjera za njegovo provođenje na području grada Pule-Pola |
| **Objava dokumenata za savjetovanje**  **Razdoblje provedbe savjetovanja** | <http://www.pula.hr/hr/eusluge/ekonzultacije/ekonzultacije-u-tijeku/25/nacrt-prijedloga-odluke-o-komunalnom-redu/> |
| Internetsko savjetovanje s javnošću provedeno je u razdoblju od 12. lipnja 2019. godine do 12. srpnja 2019. godine |
| **Pregled osnovnih pokazatelja uključenosti savjetovanja s javnošću** | Sadržano u Prilogu br. 1 |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove |

**Prilog 1. Pregled prihvaćenih i neprihvaćenih primjedbi**

|  |  |  |  |
| --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | **MINISTARSTVO KULTURE**  Uprava za zaštitu kulturne baštine | U konzervatorske smjernice koje se ugrađuju u Odluku o komunalnom redu uvjetuje se ugraditi slijedeće:   * bankomat i tehnika njegove ugradnje ne smiju oštetiti kulturno dobro i njegove dijelove * mjesto i način ugradnje ovise o arhitektonskim, stilskim i funkcionalnim obilježjima zgrade koja ne smiju biti ugrožena * na mjestima gdje je postava uređaja prihvatljiva, zahtijeva se vizualna neutralnost postave – vidljiv može biti samo operativni dio bankomata (ekran i tipkovnica) * ugradnja bankomata nije prihvatljiva na zidanim dijelovima pročelja, izvan ostakljenih dijelova građevinskih otvora te nesmije zadirati u povijesnu građevnu strukturu, odnosno arhitektonsko oblikovane elemente (kameni okviri, povijesna stolarija i sl.) * nije prihvatljivo postavljanje bankomata na pojedinačno zaštićenim kulturnim dobrima, osim na građevinama koje su izvorno projektirane za bankarske institucije * ugradnja bankomata nije prihvatljiva unutar stilski oblikovanih izloga (kao npr. Izlozi s drvenim profanacijama ili dekorativnim detaljima, posebnim vrstama ostakljenja i sl.) * nije prihvatljivo postavljanje dodatnih reklama, svjetlosnih uređaja, kao ni dodatnog osvjetljenja bankomata * nije prihvatljivo postavljanje više bankomata u jednom građevinskom otvoru * postavljanje više bankomata nije moguće na povijesnim pročeljima već unutar jednog poslovnog prostora koji će se tretirati kao zajednički poslovni prostor za smještaj nekoliko bankomata različitih tvrtki * ne dozvoljava se postava samostojećih bankomata na javnim prostorima, uličnim koridorima, zelenim površinama, povijesnim gradskim parkovima unutar kulturno povijesnih zaštićenih cjelina | **Prihvaća se djelomično**  Obzirom na važnost zaštite i očuvanja vrijednih građevina i prostora graditeljske baštine, ne samo u zaštićenoj kulturno povijesnoj cjelini već i na cjelokupnom području Grada Pule, Prijedlogom Odluke o komunalnom redu za zahvate koji su od utjecaja na te građevine i prostore već je utvrđena obveza sudjelovanja gradskog upravnog tijela nadležnog za poslove graditeljskog naslijeđa kao i nadležnog Konzervatorskog odjela u sklopu kojega će se utvrđivati mogućnost kao i uvjeti realizacije pojedinih zahvata.  Slijedom navedenog, a obzirom da je postava bankomata samo jedna od niza aktivnosti kojima se utječe na sveukupni izgled grada te posebno vrijedne građevine i prostore graditeljske baštine ne procjenjuje se oportunim detaljno propisivanje navedenih uvjeta samo za te predmete no navedene će smjernice svakako činiti temelj za sudjelovanje nadležnih tijela u postupcima koje je potrebno provesti.  Kako bi se, ipak, jasnije artikulirala važnost provedbe navedenog postupka, obveza sudjelovanja nadležnih tijela te pobliže definirale građevine i prostori od važnosti za zaštitu graditeljske baštine, po potrebi će se doraditi odredbe relevantnih članaka. |
| 2. | **Vijeće Mjesnog odbora Stari Grad** | Predlaže se u Odluku o komunalnom redu ugraditi odredbu kojom bi se u pješačkoj zoni unutar starogradske jezgre uvela zabrana osobama hodati neodjeven, djelomično odjeven bez gornjeg ili donjeg dijela odjeće, u kupaćem ili dijelu kupaćeg kostima.  Kao minimum odjevenosti smatrale bi se kratke hlače ili suknja na donjem dijelu te košulja ili majica sa ili bez naramenica na gornjem dijelu. | Ne prihvaća se.  Na području grada Pule-Pola predmetno nije prepoznato kao učestala pojava koja bi predstavljala temelj za uvođenje tako decidirane odredbe.  Slijedom navedenog u ovom se trenutku isto ne procjenjuje prihvatljivim. |